tartuNLP/wikipedia-smugri-20251201 huggingface dataset:
Mikel Arteta

Mikel Arteta Amatriain (sündinud 26. märtsil 1982 Donostias Hispaanias) on Hispaania jalgpallitreener ja endine jalgpallur. Ta on alates 20. detsembrist 2019 Premier League'i klubi Arsenal peatreener.
Arteta mängis jalgpallurina nii kaitsva kui ka ründava poolkaitsjana. Ta alustas karjääri FC Barcelona noorte- ja reservmeeskondades, esindusmeeskonna tasemel debüteeris 2001. aastal, kui oli laenul Prantsusmaa kõrgliiga klubis Paris Saint-Germain. Pärast laenulepingu lõppu Prantsusmaal vahetas Arteta klubi. Debüüthooajal Glasgow Rangersis õnnestus võita nii liiga kui ka liigakarikasari. Järgnes lühike periood Real Sociedadis, 2005. aastal laenati ta sealt Evertoni. Evertoniga sõlmis ta hiljem ka pikema lepingu ning jäi sinna kuni 2011. aastani, kui lõi käed Londoni Arsenaliga. Arsenaliga võitis ta kaks FA Cupi, aastast 2014 kuni karjääri lõpetamiseni aastal 2016 oli ta meeskonna kapten.
Arteta mängis mitmes Hispaania noortekoondises, kuid ei murdnud kunagi A-koondisse. Pärast mängijakarjääri lõpetamist palgati ta Manchester City abitreeneriks. Aastal 2019 naasis ta Arsenali, seekord peatreeneriks.
Dompierre-sur-Helpe

Dompierre-sur-Helpe on vald Põhja-Prantsusmaal Nordi departemangus Avesnes-sur-Helpe'i kantonis.
Dourlers

Dourlers on vald Põhja-Prantsusmaal Nordi departemangus Avesnes-sur-Helpe'i kantonis.
Éclaibes

Éclaibes on vald Põhja-Prantsusmaal Nordi departemangus Avesnes-sur-Helpe'i kantonis.
Englefontaine

Englefontaine on vald Põhja-Prantsusmaal Nordi departemangus Avesnes-sur-Helpe'i kantonis.
Étrœungt

Étrœungt [e.tʁœ̃] on vald Põhja-Prantsusmaal Nordi departemangus Avesnes-sur-Helpe'i kantonis.
L'Helpe Minor, üks Sambre'i lisajõgesid, voolab läbi küla. Jõgi tõuseb aeg-ajalt üle kallaste.
Sabat

Sabat on iganädalane juudi puhkepäev, tööst hoidumise ja hingetõmbamise päev. Sabat algab reede päikeseloojangul ja lõpeb laupäeva õhtul. Süüdatakse küünlad, et tähistada jumaliku loomistöö lõppemist.
Le Favril (Nord)

Le Favril on vald Põhja-Prantsusmaal Nordi departemangus Avesnes-sur-Helpe'i kantonis.
Mia Khalifa

Mia Khalifa (araabia keeles: ميا خليفة‎; sündinud 10. veebruaril 1993), tuntud ka kui Mia Callista, on Liibanoni ja Ameerika Ühendriikide sotsiaalmeediategelane, spordikommentaator ja veebikaamera modell. Ta oli aastatel 2014–2015 pornonäitleja.
Khalifa sündis Liibanoni pealinnas Beirutis, kuid kolis 2001. aastal Ameerika Ühendriikidesse. Ta hakkas 2014. aasta oktoobris tegelema pornofilmides näitlemisega ning oli sama aasta detsembriks kerkinud saidi Pornhub populaarseimaks näitlejaks. Tema karjäärivalikud põhjustasid Lähis-Idas pahameeletormi, eriti pärast seda, kui ta astus seksuaalaktis üles, kandes islami hidžaabi. Kolm kuud hiljem otsustas Khalifa pornotööstusest lahkuda, et tegeleda muude huvidega.
Monster Energy

Monster Energy on energiajook, mille 2002. aasta aprillis tõi turule Hansen Natural Company (praegune Monster Beverage). Kokku toodetakse seda 34 maitsega, lisaks tavalistele Monsteri kaubamärgi all müüdavatele jookidele on valikus ka näiteks Java Monster, Extra Strength, Import, Rehab ja Muscle Monster.
Monster Energy on tuntud ka paljude ekstreemspordivõistluste sponsorina, toetatakse Bellator MMA-d, UFC-d, Moto GP-d, BMX-i, motokrossi, "speedway", lumelaua- ja rulasõidu võistlusi. Järk-järgult on hakatud sponsoreerima ka e-spordi võistlusi. Koostöös ettevõttega Outbreak Presents toetatakse ka muusikuid, näiteks Fetty Wapi, Iggy Azaleat, 21 Savage'it, Asking Alexandriat, Anthraxi, Black Veil Bridesi, The Word Alive'i, Machine Gun Kellyt, Suicidal Tendenciesit, Maximum the Hormone'i, Korni ja Five Finger Death Punchi. Sponsorlepingud on ka Monster Energy NASCAR Cupi, FIA World Rallycross Championshipi ja Professional Bull Ridersi Built Ford Tough Series tuuriga. Lisaks leiab Monsteri logo ka golfimängija Tiger Woodsi kotilt.
Golczewo

Golczewo (saksa "Gülzow") on linn Poolas Lääne-Pomorze vojevoodkonnas Kamień Pomorski maakonnas, Golczewo valla halduskeskus.
Kuni 1945. aastani kuulus asula Saksamaa koosseisu. Linnaõigused sai Golczewo 1. jaanuaril 1990.
20. ekspeditsioon

20. ekspeditsioon oli Rahvusvahelise kosmosejaama 20. alaline meeskond.
See oli esimene ekspeditsioon, mille ajal viibis jaamas kuus meeskonnaliiget. Kuna Sojuzi kapslisse mahub ainult kolm inimest, oli meeskonna jaama toimetamiseks vajalik kaks starti.
Gennadi Padalka oli esimene jaama komandör, kes juhtis kuueliikmelist meeskonda ning esimene kahe järjestikuse ekspeditsiooni komandör, juhtides 19. ja 20. ekspeditsiooni. Nicole Stott oli viimane meeskonnaliige, kes naasis kosmosejaamast Maale kosmosesüstiku pardal.
Skadovsk

Skadovsk (ukraina keeles Скадовськ) on linn Ukrainas Hersoni oblastis.
Polanów

Polanów (saksa "Pollnow") on linn Poolas Lääne-Pomorze vojevoodkonnas Koszalini maakonnas, Polanówi valla halduskeskus. Polanów asub Koszalinist umbes 35 km idakagus.
Pollnow sai linnaõigused 1343. aastal. Teises maailmasõjas hävis 80% linnast. Kuni 1945. aastani oli linn Saksamaa koosseisus.
Tšotšolteegi keel

Tšotšolteegi keel ehk tšotšo keel on popoloka keelkonda kuuluv keel, mida räägivad tšotšolteegid Mehhikos Oaxaca osariigis.
Tšotšolteegi keel on ohustatud. 2010. aastal loendati 810 emakeelena kõnelejat.
Tšotšolteegi keel on toonikeel, eristatakse 3 tooni.
Friik

Friik (inglise keeles "freak" 'hull, veidrik'; 'millegi liialdatud pooldaja või millestki eriti süvendatult huvitatud isik') on eesti keelde jõudnud anglitsism.
Tähendus läbi ajaloo.
Nimisõnana on friik tulnud 1560ndatest tähendusega “äkiline meelemuutus”. 18. sajandil võis friik tähendada midagi väga loovat. 19. sajandi Inglismaal ja Ameerikas kasutati seda sõna millegi puhul, mis oli ebatavaliselt välja kujunenud.
19. sajandil tekkisid ja kogusid väga palju populaarsust "freak show"´d ehk veidrike näitused. "Freak show"´d toimusid tavaliselt lõbustusparkides, tsirkustes, peenraha muuseumites ja "vaudevillides".
Friigi välimus ja käitumine eristusid teiste inimeste omast. Näiteks öeldi seda inglasele Joseph Merrikile, kelle kehal olid tõsised deformatsioonid, sest tal oli Proteuse sündroom. Inimesed nägid J. Merrik´it esmakordselt veidrike näitusel, kus ta kandis nime “Elevandimees”.
21. sajandi kultuuris on friigi keha plastiline ja ise loodud konstruktsioon, mis on pidevas muutumises. Selle eripära seisneb erinevates võimalustes ja esteetikas, näiteks: Michael Jacksoni nägu või keha mis on moonutatud kassiks. Need esindavad keha võimekust luua end ise viisil, mis paneb proovile ühiskonna arusaamad ilust.
Loend.
Liitsõnu mõistega friik.
Erastamisväärtpaber

Erastamisväärtpaber (lühend EVP) oli Eestis vastavalt õigusvastaselt võõrandatud vara maksumuse määramise ja kompenseerimise seadusele õigusvastaselt võõrandatud vara kompenseerimiseks välja antud hüvitusväärtpaber ja vastavalt eluruumide erastamise seadusele välja antud rahvakapitali obligatsioon. Erastamisväärtpaberi nimiväärtus moodustus hüvitusväärtpaberi arvestuslikust väärtusest ja rahvakapitali obligatsiooni arvestuslikust väärtusest.
Erastamisväärtpaberit säilitati elektroonilisel kujul Vabariigi Valitsuse asutatud Erastamisväärtpaberite Keskregistris avatud erastamisväärtpaberiarvel või Vabariigi Valitsuse asutatud Eesti väärtpaberite registris avatud väärtpaberiarvel. 
Erastamisväärtpaberite Keskregister likvideeriti 1. juulil 2011.
Erastamisväärtpaberit võis omada ja omandada iga füüsiline isik, Eestis registreeritud juriidiline isik ning Eesti riik või kohalik omavalitsusüksus. Pärimise teel võis erastamisväärtpaberi omandada ka Eestis registreerimata juriidiline isik. Omandiõigust erastamisväärtpaberile tõendas nimeline kirje Erastamisväärtpaberite Keskregistris või Eesti väärtpaberite registris.
Erastamisväärtpaberite väljaandmine, nendega arveldamine ning nende kasutamine, võõrandamine ja kustutamine toimus Vabariigi Valitsuse kehtestatud korras. Arveldamiseks kasutatavad juhendid ja vormid kehtestas valdkonna eest vastutav minister.
Järelevalvet erastamisväärtpaberite väljaandmise ja nende kasutamise üle teostas Vabariigi Valitsuse kehtestatud korras valdkonna eest vastutav minister. Valdkonna eest vastutaval ministril oli õigus peatada erastamisväärtpaberiarve avamine või selle kasutamine järelevalvemenetluse tagamiseks, õigus taotleda tehingu kehtetuks tunnistamist ning kahju hüvitamist, kui ebaseaduslikult välja antud erastamisväärtpaber oli võõrandatud või selle eest oli omandatud vara, ning õigus muuta ebaseaduslikult välja antud erastamisväärtpaberi nimiväärtust.
Kui isikule oli erastamisväärtpaberid välja antud ebaseaduslikult ja ta ei saanud neid tagastada, sest ta oli need võõrandanud või ära kasutanud, võis ta need hüvitada rahas, võttes aluseks erastamisväärtpaberite keskmise turuhinna nende võõrandamise või nendega vara eest tasumise päeval. Kui ebaseaduslikult välja antud erastamisväärtpabereid olid võõrandatud mitmel päeval või kasutatud mitmes tehingus, võeti aluseks tehingupäevade kaalutud keskmine turuhind. Ebaseaduslikult saadud erastamisväärtpaberite eest hüvitatav raha kanti riigieelarvesse.
Erastamisväärtpabereid anti välja 31. detsembrini 2005.
Procter &amp; Gamble

Procter &amp; Gamble (P&amp;G) on Ameerika rahvusvaheline tarbekaupade ettevõte, mille peakontor asub USA Ohio osariigis Cincinnatis. Ettevõtte asutasid 1837. aastal William Procter ja James Gamble. 
Ettevõte on spetsialiseerunud tervise-, enesehooldus- ja hügieenitoodete tootmisele, sealhulgas toodetakse ilu-, hooldus-, tervishoiu-, kangahooldus-, koduhooldus-, beebi-, naise- ja perehooldustooted. Enne Pringlesi müüki Kellogg'sile sisaldas selle tooteportfell ka toite, suupisteid ja jooke. P&amp;G on asutatud Ohio osariigis.
Aaso Leps

Aaso Leps (7. detsember 1932 Rakvere – 20. detsember 2019) oli Eesti maletegelane ja -kohtunik. 
Ta lõpetas 1951 Rakvere 1. Keskkooli ja 1956 matemaatikuna "cum laude" TRÜ. 
Leps oli 1966–1991 Tallinna Malekooli õppealajuhataja ning 1992–2000 direktor. 
Leps vastutas 1969–1982 Eesti noortekoondise ettevalmistuse eest.
Isiklikku.
Tema isa oli vandeadvokaat ja poliitik August Julius Leps; vend oli õigusteadlane ja poliitik Ando Leps.
Oliver Ekman-Larsson

Oliver Oscar Emanuel Ekman-Larsson (sündinud 17. mail 1991 Karlskronas) on Rootsi jäähokimängija, kes mängib kaitsjana NHL-i klubis Florida Panthers.
Ta alustas klubikarjääri Rootsi tugevuselt kolmanda liiga klubis Tingsryds AIF. Hooaegadel 2008–09 ja 2009–10 mängis ta Leksands IF-ga Rootsi esiliigas.
2009. aastal valis Arizona Coyotes (toona Phoenix Coyotes) ta NHL-i "draft"is kuuenda valikuna. Ta kuulus meeskonna põhikoosseisu aastatel 2010–2021. 2014–15 põhihooajal lõi ta 23 väravat, millega oli enim väravaid visanud kaitsemängija liigas. Samuti sai ta sel hooajal NHL-i ajaloo esimeseks Rootsis sündinud kaitsemängijaks, kes on ühel hooajal visanud üle 20 värava. 2015–16 põhihooajal lõi ta kaheksa võiduväravat, mis on kaitsemängijate ühe põhihooaja rekord NHL-is. Ekman-Larsson enim väravaid löönud Arizona Coyotesi kaitsemängija klubi ajaloos (128 väravat). Aastatel 2018–2021 oli ta Coyotesi kapten.
2021. aasta juulis siirdus Ekman-Larsson Vancouver Canucksi. Seal mängis ta kaks hooaega. 2023. aasta juulis sõlmis ta üheaastase lepingu Florida Panthersiga.
Aastatel 2015 ja 2018 on ta osalenud NHL-i tähtede mängul.
Rootsi jäähokikoondisega võitis Ekman-Larsson 2014. aasta taliolümpiamängudel hõbemedali. Lisaks on ta aastatel 2017 ja 2018 tulnud maailmameistriks. 2015. aasta maailmameistrivõistlustel andis ta kõikidest mängijatest enim väravasööte (10). Samuti kogus ta kaitsemängijatest enim punkte (12) ja valiti lisaks turniiri sümboolsesse koosseisu. 2018. aasta maailmameistrivõistlustel valiti ta taas turniiri sümboolsesse koosseisu.
Terje Toomistu

 
Terje Toomistu (sündinud 23. veebruaril 1985) on eesti antropoloog, etnoloog ja filmitegija.
Ta lõpetas 2004. aastal kuldmedaliga Paide Ühisgümnaasiumi ja 2008. aastal Tartu Ülikoolis majandusteaduskonna.
Tal on magistrikraad ("cum laude") nii etnoloogia kui ka kommunikatsiooniuuringute alal Tartu Ülikoolist. 16. detsembril 2019 kaitses ta Tartu Ülikoolis doktoritöö "Embodied lives, imagined reaches: Gendered subjectivity and aspirations for belonging among waria in Indonesia" ("Kehastatud elud, kujuteldavad ulatused: Indoneesia waria’de sooline subjektsus ja kuuluvuspüüdlused"). Oma doktoritöös keskendub ta feministliku antropoloogia perspektiivist Indoneesia transsooliste naiste (waria'de) kogukonnale, kellest ta juba varem oli teinud dokumentaalfilmi "Wariazone" (2011, kaasrežissöör Kiwa).
Ta on elanud ja õppinud Prantsusmaal, Venemaal, Indoneesias, Ameerika Ühendriikides ja Hollandis. 2013/2014. õppeaastal viibis ta Fulbrighti stipendiumiga California Ülikoolis Berkeleys.
Ta on töötanud ka vabakutselise kriitiku ja kuraatorina. 
Ta on Tartu Ülikooli etnoloogiaosakonna teadur. 2020. aastast on ta Postimehe Fondi Noor-Eesti teadusgrandi "Noored eestlased globaalses teaberingluses: elukohavalikud kasvavas diasporaas" juht.
Looming.
Tema pikaaegsed uurimisvaldkonnad on Indoneesia inimeste sugu ja seksuaalsus ning hilisnõukogudeaegne noortekultuur.
Greta Koppel

Greta Koppel (sündinud 27. jaanuaril 1978 Tallinnas) on eesti kunstiteadlane ja kuraator.
Greta Koppel lõpetas 2002. aastal Eesti Kunstiakadeemia ja kaitses 2007. aastal samas magistritöö. 
Tema kureeritud on Eesti Kunstimuuseumi seni külastatuim näitus "Michel Sittow. Eesti maalikunstnik Euroopa õukondades".
Isiklikku.
Greta Koppel on Tartu Ülikooli esimese Eesti päritolu rektori Henrik Koppeli sugulane.
Abdel Abqar

Abdelkabir Abqar (sündinud 10. märtsil 1999 Settatis) on Maroko jalgpallur (kaitsja), kes mängib Hispaania kõrgliigaklubis Deportivo Alavés.
Ta alustas klubikarjääri Mohammed VI jalgpalliakadeemias. Aastatel 2017–2020 mängis ta Málaga reservmeeskonnas. Seejärel liitus ta Alavésiga. Alavési põhimeeskonnas debüteeris Abqar Hispaania esiliigas mängides hooajal 2022/23.
Lisaks on ta mänginud Maroko U-17 jalgpallikoondises.
Emanuel Cecchini

Rodrigo Emanuel Cecchini (sündinud 24. detsembril 1996) on Argentina jalgpallur (keskpoolkaitsja), kes mängib MLS-i meeskonnas Seattle Sounders, ta on seal laenul Hispaania esiliiga klubist Málaga.
Ta on mänginud ka Hispaania, Argentina ja Mehhiko kõrgliigades.
Saavutused.
Seattle Sounders
Floursies

Floursies on vald Põhja-Prantsusmaal Nordi departemangus Avesnes-sur-Helpe'i kantonis.
Floyon

Floyon on vald Põhja-Prantsusmaal Nordi departemangus Avesnes-sur-Helpe'i kantonis.
Fontaine-au-Bois

Fontaine-au-Bois on vald Põhja-Prantsusmaal Nordi departemangus Avesnes-sur-Helpe'i kantonis.
Forest-en-Cambrésis

Forest-en-Cambrésis on vald Põhja-Prantsusmaal Nordi departemangus Avesnes-sur-Helpe'i kantonis.
Carl Söderberg

Carl Johan Söderberg (sündinud 12. oktoobril 1985 Malmös) on Rootsi jäähokimängija, kes mängib keskründajana Rootsi kõrgliiga klubis Malmö Redhawks.
Ta alustas klubikarjääri kodulinna klubis Malmö Redhawks, mille meeskonnas mängis ta kuni hooajani 2010–11. Seejärel mängis ta kaks hooaega Rootsi kõrgliiga klubis Linköpings HC. Hooajal 2012–13 oli ta Rootsi kõrgliiga suurim väravakütt (31 väravat).
2004. aastal valis St. Louis Blues ta NHL "draft"is 49. valikuna, kuid NHL-is debüteeris ta alles hooaja 2012–13 lõpus Boston Bruinsi meeskonnas. Bruinsi ridades mängis ta ka kahel järgmisel hooajal.
Aastatel 2015–2019 mängis ta neli hooaega Colorado Avalanche'is. 2019. aasta juunis siirdus ta Arizona Coyotesi. 2020. aasta detsembris sõlmis ta üheaastase lepingu Chicago Blackhawksiga. 2021. aasta aprillis naasis Söderberg Avalanche'i.
2021. aasta juunis naasis Söderberg Malmö Redhawksi, kellega sõlmis kaheaastase lepingu.
2017. aastal tuli Söderberg Rootsi jäähokikoondise koosseisus maailmameistriks.
Marcel Ruiz

Marcel Alejandro Ruiz Suárez (sündinud 26. oktoobril 2000) on Mehhiko jalgpallur (poolkaitsja), kes mängib Mehhiko kõrgliiga klubis Querétaro. Lisaks kuulub ta Mehhiko U22 jalgpallikoondisse.
Ta tegi kõrgliigadebüüdi 21. juulil 2018, kui pääses mängus Atlas FC-ga platsile vahetusest.
Phil Kessel

Philip Joseph Kessel Jr. (sündinud 2. oktoobril 1987 Madisonis Wisconsini osariigis) on USA jäähokimängija, kes mängib NHL-i klubis Vegas Golden Knights ründajana paremäärel.
2006. aastal valis Boston Bruins ta NHL-i "draft"is kuuenda valikuna. Bruinsis mängis ta aastatel 2006–2009 kokku kolm hooaega. Seejärel mängis ta 2009–2015 kuus hooaega Toronto Maple Leafsi ridades. 2007. aastal pälvis ta esimese uustulnukana NHL-is Masterton Memorial Trophy.
Aastatel 2015–2019 mängis Kessel neli hooaega Pittsburgh Penguinsis. Aastatel 2016 ja 2017 võitis ta klubiga Stanley karika.
Aastatel 2019–2022 mängis ta kolm hooaega Arizona Coyotesis.
2022. aasta augustis sõlmis ta üheaastase lepingu. 25. oktoobril 2022 osales ta NHL-is oma 990. järjestikuses mängus, millega püsititas NHL-i rekord (eelmine rekord kuulus Keith Yandle'ile, kes osales NHL-is 989 mängus järjest).
Aastatel 2011, 2012 ja 2015 on ta valitud üheks NHL-i tähtede mängu mängijaks.
2010. aasta taliolümpiamängudel võitis Kessel USA jäähokikoondise koosseisus hõbemedali. Ta kuulus USA koondisse ka 2014. aasta taliolümpiamängudel, kus USA koondis kaotas pronksimängus Soomele. Kessel lõi turniiril viis väravat, tehes viimases alagrupimängus Sloveenia vastu kübaratriki. Kokku kogus ta turniiril kaheksa punkti, millega oli Rootsi mängija Erik Karlssoni kõrval resultatiivseim mängija. Lisaks valiti Kessel parimaks ründajaks ja turniiri sümboolsesse koosseisu.
Iker Losada

Iker Losada Aragunde (sündinud 1. augustil 2001) on Hispaania jalgpallur (ründaja), kes mängib Hispaania kõrgliiga klubis Celta de Vigo ning selle reservmeeskonnas. Lisaks kuulub ta Hispaania U19 jalgpallikoondisse.
Ta lõi 2019. aasta hooajaeelses sõpruskohtumises 1. FC Union Berlini vastu värava ning sai sellega esimeseks 21. sajandil sündinud mängijaks, kes on Celta Vigo meeskonnas väravaid löönud. Ametliku debüüdi esindusmeeskonnas tegi ta 17. augustil 2019, kui pääses väljakule 88. minutil Madridi Reali vastu vahetusest; lühikesest mänguajast hoolimata õnnestus Losadal siiski värav visata (mäng kaotati 3:1).
Ghissignies

Ghissignies on vald Põhja-Prantsusmaal Nordi departemangus Avesnes-sur-Helpe'i kantonis.
Ene Kõresaar

Ene Kõresaar (sündinud 5. jaanuar 1971) on eesti etnoloog, Tartu Ülikooli etnoloogia osakonna dotsent.
Doktorikraadi kaitses 2004 väitekirjaga "Memory and History in Estonian Post-Soviet Life Stories. Private and Public, Individual and Collective from the Perspective of Biographical Syncretism" ("Mälu ja ajalugu eestlaste järelnõukogude elulugudes: privaatne ja avalik, individuaalne ja kollektiivne eluloosünkretismi vaatenurgast"). Tema uurimisvaldkonnad on mälu- ja eluloouurimine, kitsamalt Teise maailmasõja ja Nõukogude perioodi mäletamine omaelukirjutuses, muuseumides, tähtpäevaajakirjanduses ning rohujuuretasandi organisatsioonides, biograafiline meetod materiaalse kultuuri uurimises ja Eesti etnoloogia ajalugu. Ta on nendel teemadel avaldanud kaks monograafiat, arvukalt artikleid ning toimetanud ajakirjanumbreid ja kogumikke. Ta peab loenguid etnoloogia ajaloost, etnograafilisest allikaõpetusest, eluloo- ja suulise ajaloo uurimise metodoloogiast, sotsiaalse mälu ja argikultuuri uuringutest. On juhendanud Marleen Metslaiu (2016) ja Kirsti Jõesalu (2017) doktoritöid.
Tantsuakadeemia

Tantsuakadeemia (prantsuse keeles "academie de danse") on tantsu kõrgharidusega seotud kool.
Mõiste “akadeemiline” on eesti keeles, nagu teisteski keeltes laialt kasutusel. Akadeemiline on teaduslik, kõrgtasemeline ja teatavaid traditsiooni järgiv (nt rõivastuses ja rituaalides), sageli lisatakse akadeemia mõne asutuse või vabakonna nimele, et rõhutada selle seotust akadeemilise institutsiooniga, näiteks ülikooliga (Akadeemiline habitus, akadeemiline identiteet, ).
Ajalugu.
Tantsuakadeemia termin pärineb Prantsusmaalt, kui kuningas Louis XIV allkirjastas dokumendi Letters Patenti ja lõi 1661. aasta märtsis esimese tantsuakadeemia nimega "Académie Royale de Danse". Teadlased on tegelenud dokumendi uurimise ja õppimisega, kuid originaalne dokument, mille oli allkirjastanud kuningas ise, suleti Prantsusmaa rahvusarhiivi. Dokument on siiani pääsenud tantsuajaloolaste kriitiliste analüüside käest. "Académie Royale de Danse" eesmärk oli anda tantsu ja muusikameistritele võrdsed õigused ning kajastada tantsu küsimusi, neid analüüsida ja normaliseerida (Needham 1997). 
Esimene tantsuakadeemiaks määratlev institutsioon "Académie" koosnes kolmeteistkümnest tantsumeistrist, kelle kuningas Louis XIV valis kunsti kõige kogenumaks. "Académie" toimis kuni 1789.aastani.
Tantsu kõrgharidus Eestis.
Tantsuharidust Eestis on võimalik omandada peamiselt kahes ülikoolis. Tallinna Ülikool´i koreograafia erialal ning TÜ Viljandi Kultuuriakadeemia tantsukunst´i erialal.
Esimene õppekava tantsu kõrghariduse omandamiseks avati 1990/91. aasta sügisel, kui alustas tööd kultuurialast kõrgharidust andev õppeasutus Viljandi Kultuurikolledž (Kultuuriakadeemia nägu, ajalugu, ). 
Tallinna Ülikoolis alustati 1992. aastal Tallinna Pedagoogikaülikool´i nime all kasvatusteadlaste ettevalmistamisega (Kronoloogia, ).
Tartu Ülikooli Viljandi kultuuriakadeemia tantsukunsti õppekava valmistab ette tantsuõpetajaid ja tantsukunstnikke. Koolis omandakase baas tantsukunstiga tegelmiseks, õpitakse erinevaid tantsutehnikaid ning arendatakse loovust: improvisatsioon, tantsukompositsioon ja tantsuetenduste loomine. Loovpraktilise tegevuse ja kehalise kogemuse arendamist toetavad teoreetilised ained: tantsuajalugu, tantsuanalüüs, anatoomia, kunsti ja kultuuriajalugu jne (Tantsukunst, ).
Tallinna Ülikooli koreograafia õppekava käsitleb erinevaid esteetikaid tantsus, etenduskunstide ajalugu, tantsukompositsiooni, improvisatsiooni ning etenduskunste siduvaid aineid, kus tehakse koostööd nii filmi-, muusika- kui ka kunstitudengitega (Koreograafia, ).
Eestis tantsu kõrgharidusega seotud koolide ja haridusprogrammide loend.
Tallinnas tegutseb ka Tantsuakadeemia nimeline huvihariduslik tantsukool, mida juhib Märt Agu. Nimele vaatamata ei ole tegu kõrgharidusasutusega.
Kirjandus.
Needham, M. 1997. Louis xiv and the Académie Royale de Danse, 1661—A commentary and translation. (25.11.2019)
Marquie, H. 2014. Retrospective look at dance studies in France. (26.11.2019)
Académie Royale de Danse
Akadeemilisus
Tantsukunst
Koreograafia
Tantsuharidus Eestis- mured-rõõmud-ootused
Matías Vargas

Martín Matías Ezequiel Vargas (hüüdnimega "Monito", eesti keeles 'ahvike'; sündinud 8. mail 1997) on Argentina jalgpallur (poolkaitsja), kes mängib Türgi kõrgliiga klubis Adana Demirspor.
Klubikarjäär.
Vélez Sarsfield.
Vargase klubikarjäär täiskasvanute klassis sai alguse, kui tema koduklubi Vélez Sarsfieldi peatreener Miguel Ángel Russo otsustas ta Colóni vastu vahetusest mängu saata.
Esimest korda määrati ta algkoosseisu mänguks Defensa y Justicia vastu 13. novembril 2017; Vargasel õnnestus 2:1 võidumängus ka värav lüüa. Samal hooajal sai ta kokku kirja 16 mängu, millest 13 oli ta algkoosseisus, ja 4 väravat.
Espanyol.
14. juulil 2019 liitus Vargas uue koduklubi jaoks rekordilise 10,5 miljoni euro eest Hispaania kõrgliiga klubiga RCD Espanyol. Ametlikult tegi ta klubidebüüdi Euroopa Liiga kvalifikatsioonimängus FC Luzerni vastu; Vargas sai 3:0 võidumängus kirja ka värava.
2021. aasta augustis suundus ta üheks aastaks laenule Türgi kõrgliiga klubisse Adana Demirspor.
Koondisekarjäär.
Vargas tegi debüüdi Argentina jalgpallikoondises 8. septembril 2018, kui 3:0 võiduga lõppenud sõpruskohtumises mängiti Guatemalaga.
Isiklikku.
Vargase isa oli samuti jalgpallur ning mängis näiteks kodumaa klubides San Martín de Mendoza ja Gimnasia y Esgrima de Mendoza.
Kirsti Jõesalu

Kirsti Jõesalu (sündinud 10. juuni 1976) on eesti etnoloog. 
Haridus.
Tema 2017. aastal Tartu Ülikoolis etnoloogia erialal kaitstud doktoritöö „Mäletamise dünaamika ja pinged nõukogudejärgses mälukultuuris: hilise nõukogude aja tähenduse loomine Eestis”, milles uuris hilise sotsialismi tähenduse kujunemist ja dünaamikat Eestis 1990.–2000. aastateni, pälvis 2017. aastal üliõpilaste teadustööde riikliku konkursi peapreemia.
Töö ja erialaga seotud tegevus.
Ta on Tartu Ülikooli etnoloogiaosakonna teadur. Tema peamised uurimisteemad on nõukogudejärgne mälukultuur, avaliku ja privaatse suhe mäletamises, nõukogude argielu, suuline ajalugu ja muuseumid kui mälupaigad. Ta on Kultuuriministeeriumi muuseumide tegevtoetuse komisjoni liige ning on osalenud mitme Eesti Ajaloomuuseumi näituse koostamisel (püsinäitus „Minu vaba riik“, ajutised näitused "Lapsed ja sõda", "Riik malelaual. Saksa okupatsioon Eestis 1941–1944"). 
Tartu Ülikoolis peab loenguid argielu uurimisest, Euroopa etnoloogiast, sotsiaalsest mälust ja biograafilisest meetodist. 
Tunnustus.
2025 Tartu Ülikooli aumärk
Grand-Fayt

Grand-Fayt on vald Põhja-Prantsusmaal Nordi departemangus Avesnes-sur-Helpe'i kantonis.
Jess Phillips

Jessica Rose Phillips (neiupõlvenimega Trainor; sündinud 9. oktoobril 1981 Birminghamis) on Briti poliitik, Tööparteisse kuuluv ja Birmingham Yardley valimisringkonda esindav Ühendkuningriigi parlamendi liige alates 2015. aasta üldvalimistest. 
Tal on bakalaureusekraad sotsiaalajaloo ja sotsiaalpoliitika alal Leedsi Ülikoolist ning magistrikraad avaliku halduse alal Birminghami Ülikoolist. 
Enne parlamenti valituks osutumist töötas ta mittetulundusühingus Women's Aid, vastutades peamiselt koduvägivalla ohvrite abistamise korraldamise eest, ning oli alates 2012 Birminghami linnavolikogu liige.
Azzam

Azzam on 5. aprillil 2013 Saksamaal valminud mootorjaht, valmimise ajal maailma pikim eravalduses jaht, olles 58 jala võrra pikem Abramovitšile kuuluvast jahist Eclipse.
Jason Spezza

Jason Rocco Anthony Spezza (sündinud 13. juunil 1983 Torontos) on endine Kanada jäähokimängija (keskründaja). NHL-i karjääri jooksul mängis ta kolmes klubis: Ottawa Senators, Dallas Stars ja Toronto Maple Leafs
2001. aastal valis Ottawa Senators ta NHL-i "draft"is teise valikuna. Enne profikarjääri algust NHL-is mängis ta Ontario Hockey League'i klubides.
Senatorsi meeskonnas debüteeris ta NHL-is hooajal 2002–03. Hooajal 2004–05 toimunud NHL-i tööseisaku ajal mängis ta AHL-i klubis Binghamton Senators. AHL-i 2004–05 põhihooajal pälvis ta liiga resultatiivseimale mängijale antava John B. Sollenberger Trophy. Lisaks tunnustati teda AHL-i põhihooaja väärtuslikumale mängijale antava Les Cunningham Awardiga. Ottawa Senatorsis mängis Spezza seejärel kuni hooaja 2013–14 lõpuni. Hooajal 2006–07 jõudis ta Senatoriga Stanley karika finaali, kus kaotati Anaheim Ducksile mängudega 1:4. 2006–07 hooaja väljalangemismängudes kogus Spezza 22 punkti, millega oli kahe teise meeskonnakaaslase kõrval resultatiivseim mängija. Aastatel 2013–2014 oli Spezza Senatorsi kapten. Hooaja 2012/13 esimeses pooles toimunud NHL-i tööseisaku ajal mängis Spezza Šveitsi kõrgliigaklubis Rapperswil–Jona Lakers.
Aastatel 2014–2019 mängis Spezza viis hooaega Dallas Starsi ridades. Aastatel 2019–2022 mängis ta kolm hooaega Toronto Maple Leafsis.
Aastatel 2008 ja 2012 valiti Spezza NHL-i tähtede mängule.
2015. aastal tuli Spezza Kanada jäähokikoondise koosseisus maailmameistriks. Lisaks on ta maailmameistrivõistlustelt võitnud veel kaks hõbemedalit. 2015. aasta maailmameistrivõistlustel oli ta 14 punktiga (6+8) resultatiivseim mängija. Ta valiti turniiri parimaks ründajaks ja turniiri sümboolsesse koosseisu.
Sportlaskarjääri lõpetamisest teatas ta 2022. aasta mais.
Vaorani keel

Vaorani keel (varem ka auka keel) on Ecuadori idaosas Napo ja Cuararay jõe vahelisel alal kõneldav keel, millel teadaolevaid sugulaskeeli ei ole. 
Vaorani keel on ohustatud. 2012. aastal oli kõnelejaid umbes 1800.
Mihai Nadin

Mihai Nadin (sündinud 2. veebruaril 1938) on rumeenia semiootik ja informaatik, kes on pikka aega töötanud Ameerika Ühendriikides.
Ta töötab Texase Ülikoolis Dallases.
Ta osales Tartus semiootika suvekoolis 2015. aastal.
Anatoomikum

Anatoomikum on ülikoolide arstiteaduskondade õppehoone anatoomia praktikumide läbiviimiseks ja anatoomiakogude hoidmiseks.
Frederik Andersen

Frederik Andersen (sündinud 2. oktoobril 1989 Herningis) on Taani jäähokimängija, kes mängib väravavahina NHL-i klubis Carolina Hurricanes.
Ta alustas klubikarjääri Taani klubis Herning Blue Fox, mille meeskonnas tegi ta Taani kõrgliigas debüüdi hooajal 2008–09. Seejärel mängis ta kaks hooaega Frederikshavn White Hawksis. Hooajal 2011–12 mängis ta Rootsi kõrgliiga klubis Frölunda HC.
2010. aastal valis Carolina Hurricanes ta NHL-i "draft"i 187. valikuna. Tal ei õnnestunud Hurricanesiga lepingut sõlmida, mistõttu valis Anaheim Ducks ta 2012. aasta "draft"is uuesti 87. valikuna. Hooajal 2013–14 tegi ta Ducksi meeskonnas debüüdi NHL-is. Oma debüüthooajal valiti ta hooaja uustulnukate sümboolsesse koosseisu ("All-Rookie Team"). Hooajal 2015–16 pälvis ta koos John Gibsoniga William M. Jennings Trophy (auhind väravavahile, kes on vähemalt 25 mänguga lasknud oma meeskonnale visata kõige vähem väravaid).
2016. aasta juunis liitus ta Toronto Maple Leafsiga, kus mängis kokku viis hooaega. 2020. aastal osales ta NHL-i tähtede mängul.
2021. aasta juulis sõlmis ta kaheaastase lepingu Carolina Hurricanesiga, klubiga, mis oli ta "draft"is esialgselt valinud.
Andersen on Taani jäähokikoondise koosseisus osalenud viitel maailmameistrivõistlustel. 2018. aasta maailmameistrivõistlustel valiti ta turniiri parimaks väravavahiks.
Malekohtunik

Malekohtunik on spordikohtunik malevõistlustel.
Malekohtuniku ülesandeks on jälgida, et malekoodeksist rangelt kinni peetaks. Ta peab tagama ausa mängu, tegutsema võistluste parimates huvides, tagama head mängutingimused, tagama, et mängijaid ei segataks ja juhtima võistluste kulgu.
Kui malevõistluse peakohtunikul on ametlikult nimetatud asetäitja, peab emb-kumb neist kogu aeg turniirisaalis olema. Kui asetäitjat pole nimetatud, peab peakohtunik kohtunikke informeerima, kust teda ennast leida. Kohtunike arv sõltub võistlusest. 
Maleolümpiatel võib näiteks võib kohtunike arv olla üle saja.
Malekohtuniku tegevuse eest annab Rahvusvaheline Maleföderatsioon (FIDE) rahvusvaheline arbiitri ja FIDE arbiitri nimetust, mõlemad nimetused on eluaegsed.
Nõukogude Liidus võisid malekohtunikud saada üleliidulise või vabariikliku kategooria spordikohtunikuks.
Margit Brokko

Margit Brokko (sündinud 7. jaanuaril 1973 Kiviõlis) on eesti maletaja ja malekohtunik, naiste FIDE meister (2006), rahvusvaheline arbiiter (2004).
Brokko lõpetas 1991. aastal Kohila Keskkooli ja 1997. aastal ärijuhtimise instituudi bakalaureusekraadiga ärijuhtimise erialal. 2008. aastal sai ta Tallinna Ülikoolist magistrikraadi organisatsioonikäitumises.
Maletajana on Brokko võitnud Eesti naiste meistrivõistlustel kaks pronksmedalit (1999, 2004). Ta on osalenud kahel naiste maleolümpial: 2002. aastal Bledis varumängijana (naiskond sai 43. koha) ja 2004. aastal Calviàs varumängijana (naiskond sai 36. koha). 1999. aastal esines ta Bathumis Eesti kaheliikmelise naiskonna koosseisus Euroopa naiste võistkondlikel meistrivõistlustel (mängis teisel laual). Eesti naiskond sai seal 27. koha.
Malekohtunikuna tegutses Brokko peakohtunikuna Helsingi malefestivalil (2019), peakohtuniku asetäitjana mitmel malevõistlusel, sealhulgas Euroopa klubide karikavõistlustel (1997, 1999), Balti tsooniturniiril (1998), Paul Kerese mälestusturniiril (2004), Tallinnas peetud Euroopa noorte meistrivõistlustel kiir- ja välkmales (2019) ning Euroopa meistrivõistlustel kiir- ja välkmales (2019). 
Reakohtunikuna on ta osalenud paljudel turniiridel, sealhulgas Euroopa naiste meistrivõistlustel (2017), naiste maailmameistrivõistlustel kiir- ja välkmales (1997), Riias peetud Euroopa noorte meistrivõistlustel (2018) ning Mani saarel toimunud esimesel FIDE suurel Šveitsi turniiril (2019).
Isiklikku.
Brokko on olnud abielus maletegelase Hendrik Oldega.
21. ekspeditsioon

21. ekspeditsioon oli Rahvusvahelise kosmosejaama 21. alaline meeskond.
Ekspeditsioon algas 30. oktoobril 2009 ning Frank De Winnest sai esimene ESA astronaut, kes on olnud Rahvusvahelise kosmosejaama komandör.
Meeskonnaliikmete vahetamiseks oli vajalik kolme Sojuzi põkkamine jaamaga ning see oli esimene kord kui jaamaga oli põkatud kolm Sojuzi.
Sojuz TMA-16 tõi jaama viimased 21. ekspeditsiooni liikmed koos kosmoseturisti Guy Lalibertéga. Laliberté naasis Maale 10 päeva pärast jaama saabumist, Sojuz TMA-14 pardal koos kahe 20. ekspeditsiooni liikmega.
Novembris 2009 sai Nicole Stott viimaseks jaama meeskonnaliikmeks, kes naasis Maale kosmosesüstiku pardal.
21. ekspeditsioon lõppes 1. detsembril 2009.
Harry Ello

Harry Ello (18. august 1927 Tallinn – 10. oktoober 2003 Tallinn) oli eesti malekohtunik, rahvusvaheline arbiiter (1986).
Ello lõpetas 1948. aastal Tallinna 7. Keskkooli ja 1952. aastal Tallinna Polütehnilise Instituudi majandusteaduskonna. Ta töötas Riikliku Ehitusuuringute Instituudi tehnikaosakonnas ökonomistina, plaaniosakonna juhatajana ja peaspetsialistina.
Tegutses aastatel 1943–1993 malekohtuniku (rohkem kui 400 võistlusel) ja maleorganisaatorina. Aastatel 1953–1988 oli Tallinna malesektsiooni aseesimees, kuulus Paul Kerese Malemaja juhatusse. Oli tegev Eesti NSV Maleföderatsiooni presiidiumis ja aastatel 1951–1993 kohtunikekogu eestseisuses.
Oli kohtunikuks rahvusvahelistel malevõistlustel, sealhulgas Tallinna turniiridel, matšidel Eesti NSV–Soome, Kiel–Tallinn ja NSV Liit–Skandinaavia.
Esimese eestlasest malekohtunikuna sai ta 1960.a. üleliidulise kategooria. 1986. aastal Dubais peetud maleolümpia ajal FIDE kongressil anti talle rahvusvahelise arbiitri nimetus.
Isiklikku.
Tema poeg Peeter Ello oli matemaatik, VII Riigikogu liige ja Riigi Kodakondsusameti peadirektor.
Palmstrauch

Palmstrauch, varem Wittmacher (Rootsis tuntud kui "Palmstruch") oli Madalmaadest Brabantist pärit aadlisuguvõsa.
Metallpits

Metallpits, eesti rahvakultuuris kardpits, on pits, mille materjalina on kasutatud metall-lõnga. Võib olla kootud nii käsitsi kui ka masinal.
Ajaloost.
Metallpitsi kõrgaeg Euroopas oli varauusajal, kuid seda kasutatakse siiani kaunistusena ka kõrgmoes, lavakostüümides, kirikutekstiilides ja muudes tseremoniaalsetes tekstiilides.
Eesti rahvariietes kaunistati kardpitsiga eelkõige pidulikke rõivaid ja esemeid, mis olid riietuses silmapaistval kohal. Eesti etnograafiakogudes leidub metallpitse ajavahemikust 1714‒1900. Arvuliselt kõige rohkem metallniplispitsi leiti 2015. aasta uurimistöös tanudel, lisaks käistel, põlledel, palmikutel, abudel, seelikutel, lahttaskutel ja tubakakottidel.
22. ekspeditsioon

22. ekspeditsioon oli Rahvusvahelise kosmosejaama 22. alaline meeskond.
Ekspeditsioon algas novembris 2009 kui 21. ekspeditsiooni meeskond jaamast lahkus. Pärast eelmise meeskonna lahkumist, jäi jaama ajutiselt kaks meeskonnaliiget, mis oli esimene kord pärast missiooni STS-114 kui jaamas viibis nii vähe meeskonnaliikmeid. 22. detsembril saabus jaama ülejäänud meeskond, tõstes meeskonnaliikmete arvu viiele.
22. ekspeditsioon lõppes märtsis 2010.
23. ekspeditsioon

23. ekspeditsioon oli Rahvusvahelise kosmosejaama 23. alaline meeskond.
Ekspeditsioon algas 18. märtsil 2010 kui jaamast lahkus 22. ekspeditsiooni meeskond. 4. aprillil saabusid jaama Aleksandr Skvortsov, Mihhail Kornijenko ja Tracy Caldwell Dyson, kes liitusid jaamas eesoodanud kolme meeskonnaliikmega.
23. ekspeditsioon lõppes 3. juunil 2010.
Ülevaade.
Jaama meeskond koosnes kolmest Vene kosmonaudist, kahest USA astronaudist ja ühest Jaapani astronaudist. See oli esimene kord kui jaama meeskonda kuulus korraga kolm venelast. 23. ekspeditsiooni ajal monteeriti jaama külge Rassvet ning jaama külastasid missioonide STS-131 ja STS-132 raames kosmosesüstikud Discovery ja Atlantis.
Agraff

Agraff (prantsuse keeles "agrafe" 'haak') on metallist rõivakinnitusvahend, mis koosneb haagist ja sellele vastavast öösist või rõngast.
Erinevalt sõlest on mingi agrafi osa alati rõiva külge kinnitatud õmmelduna või muul viisil. Agrafid olid enamasti rikkalikult kaunistatud, näiteks keskajal koorimantli hõlmu kinnitanud suur ümmargune, ruudukujuline, nelik- või hulksiirukujuline agraff oli väärismetallist, ehitud kõrgreljeefse või panustehnikas figuraalse stseeniga pühakirjast ning vääriskivide ja pärlitega. Agraffi kasutati ka kinnitusdetailina turvistikes, relvastuses jm.
Saksamaal ilmub sõna "Agraffe" keelde 1700. aastatel prantsuse keelest, prantsuskeelsetes tekstides esineb alates 15. sajandist, kuid sõna võis esineda ka sõle, prossi või pandla sünonüümina ja selle tähendus on siiamaani laialivalguv.
Eestis.
Eesti keeles on sõna agraff tuntud eeskätt arheoloogia kontekstis, tähistades metallist rõivakinnitushaake, mis olid kasutusel rahvasterännuajal. Skandinaavias ning selle naaberaladel Inglismaal, Soomes ja Eestis rooma rauaaja lõpul ja rahvasterännuajal kasutusel olnud metallist rõivakinnitushaake kasutati näiteks pükste ja varrukaotste kinnitamiseks. Agrafid on konstruktsiooni järgi jagatud kolme rühma:
Eestist on leitud vaid B-tüüpi agraffide osi. Selle alarühma agraff oli rõiva külge needitud ilunupu ehk agraffnupu abil. Nupud võisid olla kaunistatud triskele-, svastika- või spiraalmotiiviga või Salini I stiilis loomornamendiga, paljud agraffnupud on kullatud. Skandinaavia analoogiatele toetudes võib oletada, et agrafid kuulusid eelkõige meeste rõivaste juurde.
Kaalu Kirme on oletanud kohaliku nurksõle sugulust keskaegsete agraffidega, mille neliksiirukuju siirukaarte vahel asuvate täisnurkadega meenutab mõnevõrra nurksõle vormi.
Agraffkinnitust, mida kasutatakse Norra traditsioonilise kampsuni "lusekofte" hõlmadel, nimetatakse eesti keeles "Norra haagiks" või "Norra kampsuni haagiks".
Agraffkinnituse põhimõttel töötab ka raamatu lukkum.
Haavandiline pododermatiit

Haavandiline pododermatiit on bakteriaalne infektsioon ja põletikuline reaktsioon lindude, näriliste ja jäneste jäsemetel. 
Kui see haigus esineb jänestel, nimetatakse seda ka “haavandiliste kandade” ("sore hocks") haiguseks, kui lindudel, siis öeldakse inglise keeles selle kohta ka "bumblefoot". Samu termineid kasutatakse ka siis, kui kirjeldatakse haavandilist pododermatiiti närilistel.
Seda haigust esineb sageli kodu- ja veelindude (kanade, partide ja vuttide) hulgas.
Põhjused.
Haavandilist pododermatiiti saab tavaliselt seostada infektsioonist tabandunud lindude ja loomade kehvade pidamistingimustega ning seetõttu on haiguse esinemise tõenäosus suurem vangistuses peetavatel kui looduses elavatel loomadel. Pidevalt kõval, karedal või teravate osadega pinnal liikumisel võivad loomadel tekkida jalataldadele väikesed haavad, mis on väga vastuvõtlikud patogeensetele bakteritele. Haavandilise pododermatiidi põhjustajaks on enamasti bakterid tüvedest "Staphylococcus", "Pseudomonas" ja "Escherichia coli", kusjuures nakkuse kõige tavalisem põhjustaja on "Staphylococcus aureus".
Sümptomid.
Lindudel võib haavandilise pododermatiidi jagada esinemisvormide järgi kolme tüüpi. 
Ravi.
Ravi kujutab endast tavaliselt haavandi avamist, mäda eemaldamist ja haava mõrusoolalahuses leotamist. Lisaks määratakse loomale antibiootikumravi. Haava lokaalseks desinfitseerimiseks kasutatakse tihti povidoonjodiidi.
24. ekspeditsioon

24. ekspeditsioon oli Rahvusvahelise kosmosejaama 24. alaline meeskond.
Ekspeditsioon algas 1. juunil 2010. 24. ekspeditsiooni jooksul pidi algsete plaanide kohaselt toimuma kaks väljumist avakosmosesse, kuid ammoniaagipumba rikke tõttu sooritati neid kahe asemel neli. 
24. ekspeditsioon lõppes 25. septembril 2010.
Haut-Lieu

Haut-Lieu on vald Põhja-Prantsusmaal Nordi departemangus Avesnes-sur-Helpe'i kantonis.
Hautmont

Hautmont on vald Põhja-Prantsusmaal Nordi departemangus Avesnes-sur-Helpe'i kantonis.
2008. aasta augustis pühkis üle linna tromb EF4, kahjustades palju hooneid ja põhjustades 3 inimese surma. Trombi mõjutatud olid ka Maubeuge, Neuf-Mesnil ja Boussières-sur-Sambre.
Hecq

Hecq on vald Põhja-Prantsusmaal Nordi departemangus Avesnes-sur-Helpe'i kantonis.
Jolimetz

Jolimetz on vald Põhja-Prantsusmaal Nordi departemangus Avesnes-sur-Helpe'i kantonis.
Landrecies

Landrecies on vald Põhja-Prantsusmaal Nordi departemangus Avesnes-sur-Helpe'i kantonis.
Ajalugu.
1543. aastal piirasid Landrecies'd Inglise ja keisriväed, kes löödi prantslastest kaitsjate poolt tagasi. 1794. aastal piirasid seda Hollandi väed, kes selle ka vallutasid. See oli 25. augustil 1914 Douglas Haigi juhitud Suurbritannia I korpuse ja Saksamaa 1. armee kokkupõrke koht.
Inimesi.
Landrecies on endise Tour de France'i direktori Jean-Marie Leblanci kodulinn.
Seal sündis Joseph François Dupleix, kes vallutas Prantsusmaa kuningale Louis XIV-le Indiat.
Larouillies

Larouillies on vald Põhja-Prantsusmaal Nordi departemangus Avesnes-sur-Helpe'i kantonis.
Julius Ennok

Karl-Julius Ennok (22. september 1899 Kooraste vald, Võrumaa – 1. oktoober 1944 Läänemeri) oli Eesti politseinik. 
Ennok õppis Tartu Aleksandri gümnaasiumis kuni 1916. aastani ja osales vabatahtlikuna Eesti Vabadussõjas 3. jalaväepolgu 1. roodu staabi kirjutajana 27.11.1918–14.12.1920. Pärast seda töötas 1. aprillist 1921 Võru kriminaalpolitseis noorem-, vanemassistendi ja komissarina. 1934. aasta oktoobrist määrati Mustvee jaoskonna politseikomissariks, kus teenis 1940. aasta juulini. 
Nõukogude Liidu okupatsiooni ajal 1941. aastal oli metsavendade juht Kooraste vallas. Saksa okupatsiooni algul oli Võrumaa politsei ülem ning hiljem Eesti Julgeolekupolitsei ja SD poliitilise politsei teenistuses. 1. aprillist 1943 kuni 28. oktoobrini 1943 oli Eesti Julgeolekupolitsei ja SD juhataja.
1944 sügisel püüdis mootorpaadiga põgeneda Saaremaalt Rootsi, kuid hukkus tormisel merel.
Naskapi keel

Naskapi keel on algonkini keelkonda kuuluv keel, mida räägivad naskapid Kanadas.
Naskapi keelt räägib umbes 1200 inimest Québecis ja Labradoris.
Fonoloogia.
Naskapi keeles on kuus vokaalfoneemi (kolm lühikest ja kolm pikka) ning 12 konsonantfoneemi.
Marju Lepajõe. Päevade sõnad

"Marju Lepajõe. Päevade sõnad" on režissöör Vallo Toomla portreefilm religiooniloolasest, klassikalisest filoloogist ja tõlkijast Marju Lepajõest. 
Filmi ingliskeelne tutvustus kannab pealkirja "Verba Dierum: a year with Marju Lepajõe".
2017. aastal võitis Vallo Toomla filmiidee Eesti Rahvusringhäälingu, Eesti Filmi Instituudi ja Eesti Kultuurkapitali portreefilmide konkursil rahastuse (võistles 15 filmi, võitis 6). 
"Päevade sõnad" on Toomla esimene dokumentaalfilm. Film valmis 2019. aastal. Tervikfilmi (ehkki mitte lõppversiooni) jõudis ära näha ka Marju Lepajõe ise.
Filmi käis 2019. aastal kinos vaatamas 3274 inimest.
Mailis Põld

Mailis Põld (sündinud 11. juulil 1965) on Itaalias elav eesti tõlkija.
Ta tõlgib peamiselt itaalia keelest eesti keelde, aga on tõlkinud ka eesti keelest itaalia keelde
Pärnu Vabakool

Pärnu Vabakool on erapõhikool Pärnus aadressil Noorte väljak 2. Kooli pidaja on MTÜ Pärnu Vabakooli Selts, kuhu kuulub üks vanem igast perest, kelle lapsed koolis õpivad. 
Ajalugu.
Kool asutati 1997. aastal ja kandis siis nime Pärnu Väike Vabakool. Alustati 1. klassiga, kus õppis esimesel õppeaastal 16 last. Õppetöö toimus Pärnus Tammsaare lasteaia hoone teisel korrusel õppetööks ümber kohandatud lasteaiaruumis. Järgmisel õppeaastal jätkatakse kahe klassiga aadressil Ringi 12 (tänapäeval Pärnu Sütevaka Humanitaargümnaasiumi keeltemaja).
Kooli kasvades pakkus Pärnu linn koolile tasuta rendile aadressil Väike-Posti 8 asuvat endist vene lasteaia hoonet, sest hoone aadressil Karja 6 oli plaanis lammutada. 2000. aastal jätkabki Pärnu Väike Vabakool tegevust kolme klassiga aadressil Väike-Posti 8. 
2006. aastal taotles Pärnu Vabakooli Selts Euroopa Liidu struktuurifondidest toetust uue koolimaja ehitamiseks. Pärast projekti heakskiitmist saadi raha ehitamisele eelneva projekti ettevalmistamiseks ja dokumentide vormistamiseks. Kuid pärast esimese etapi läbimist ei osutunud Pärnu, Tartu ja Tallinn struktuurifondidele enam abikõlblikuks. Uue koolihoone projekt külmutati. 
2007. aastaks oli kool kasvanud 9-klassiliseks ja vaevles ruumipuuduses. Pärnu linn pakkus koolile tasuta rendile aadressil Noorte väljak 2 asuvat endise Pärnu Slaavi Põhikooli hoonet. Sama aasta juunis lõpetas Pärnu Väikese Vabakooli esimene lend.
2010. aastal nimetatakse kool ümber Pärnu Vabakooliks. 
Koolil on kasutada üle 1500 m². Hoonel on neli korrust. Koolil on muusikaklass, bändiruum, töökoda, raamatukogu, õppeköök ning tugispetsialistide ja kooliõe kabinet. Lisaks on kasutada suur spordisaal. Õueala on aiaga piiratud ja turvaline, kus on õuesõppeklass, spordiväljak ja jalgrattahoidla. 
Õppesuunad.
Pärnu Vabakoolis on kolm suunda: inglise keel, loodus ja loovus. Iga õppija saab osa neist kõigist.
Inglise keele suund: inglise keelt õpitakse Sister Mary süsteemi järgi. 1.–4. klass õpib keelt viis tundi nädalas, mis annab oskuse väljendada mõtteid inglise keeles spontaanselt. Vanemas kooliastmes pööratakse suuremat tähelepanu praktilisele keelekasutusele nii rahvusvahelistes projektides kui ka keelelaagrites.
Loodusesuund: korraldatakse loodus- ja õuesõppepäevi ja -laagreid. Õppekäikudel antakse panus Eesti looduse jätkusuutlikkusele ja arengule, näiteks “Teeme ära!” koristusaktsioonides. Oleme roheline kool ja osaleda saab keskkonnagrupi töös. 
Loovusesuund: õpilased tegelevad leiutamise, vabatantsu ja muusikaga, alates 5. klassist bändiõppega. Igal aastal toimub loovuslaager, valmib omaloominguline muusikal.
Recz

Recz (saksa "Reetz") on linn Poolas Lääne-Pomorze vojevoodkonnas Choszczno maakonnas, Reczi valla halduskeskus.
Asulat on esmamainitud 1269. aastal, tsistertslaste klooster asutati 1284. aastal, linnaõigused sai Reetz enne 1296. aastat. Teises maailmasõjas hävis umbes 70% linnast. Kuni 1945. aastani oli linn Saksamaa koosseisus.
2031

2031. aasta (MMXXXI) on 21. sajandi 31. aasta. See algab kolmapäevaga.
Węgorzyno

Węgorzyno (saksa "Wangerin") on linn Poolas Lääne-Pomorze vojevoodkonnas Łobezi maakonnas, Węgorzyno valla halduskeskus. Węgorzyno asub Łobezist ligi 13 km lõunaedelas.
Wangerin sai linnaõigused 1460. aastal. Kuni 1945. aastani oli linn Saksamaa koosseisus.
Maszewo

Maszewo (saksa "Massow") on linn Poolas Lääne-Pomorze vojevoodkonnas Goleniówi maakonnas, Maszewo valla halduskeskus. Maszewo asub Goleniówist umbes 18 km idakagus.
Asulat on esmamainitud 1232. aastal, linnaõigused sai 1278.aastal. Kuni 1945. aastani oli Saksamaa koosseisus.
Chociwel

Chociwel (saksa "Freienwalde in Pommern") on linn Poolas Lääne-Pomorze vojevoodkonnas Stargardi maakonnas, Chociweli valla halduskeskus. Chociwel asub Stargardist umbes 25 km kirdes.
11.–12. sajandil asus praeguse Chociweli kohal pomoraanide linnus. Chociwel sai linnaõigused 1321. aastal. Kuni 1945. aastani oli linn Saksamaa koosseisus.
Mieszkowice

Mieszkowice (saksa "Bärwalde in der Neumark") on linn Poolas Lääne-Pomorze vojevoodkonnas Gryfino maakonnas, Mieszkowice valla halduskeskus.
Asulat on esmamainitud 1295. aastal, linnaõigused sai enne 1298. aastat. Kuni 1945. aastani oli linn Saksamaa koosseisus.
Autodafee

Autodafee (portugali keelest "auto da fé" 'usutegu') oli hukka mõistetud usutaganejate ja ketserite avalik patukahetsuste rituaal, mis leidis aset Hispaania inkvisitsiooni, Portugali inkvisitsiooni ja Mehhiko inkvisitsiooni ajal. Inkvisitsioonikohtu otsustatud karistustele järgnes tsiviilvõimude poolne pidulik täideviimine. Kõige karmim karistus, mis määrati süüdimõistetutele, oli põletamise teel hukkamine tuleriidal. Sealhulgas võidi põletada keelatud raamatuid.
Barwice

Barwice (saksa "Bärwalde") on linn Poolas Lääne-Pomorze vojevoodkonnas Szczecineki maakonnas, Barwice valla halduskeskus. Barwice asub Szczecinekist umbes 24 km läänes.
Bärwalde sai linnaõigused 1286. aastal. Kuni 1945. aastani oli linn Saksamaa koosseisus.
Limont-Fontaine

Limont-Fontaine on vald Põhja-Prantsusmaal Nordi departemangus Avesnes-sur-Helpe'i kantonis.